હવે સેન્ટર બોર્ડ ઓફ ટ્રસ્ટીઝ દ્વારા આ દરખાસ્તને મંજૂરી અપાયા બાદ નાણા મંત્રાલય તેને નોટિફાઇ કરશે. જો કર્મચારીઓના નસીબ સારા હશે તો ર૦૧૦-૧૧ બાદ તેઓને સૌથી વધુ વ્યાજ મળશે. એ વખતે ૯.પ ટકા વ્યાજ મળ્યુ હતુ. ૮.૯પ ટકાનો દર સારો વ્યાજદર કહી શકાય તેવું જાણકારોનું કહેવું છે. હાલ ઇપીએફઓ ૮.૭પ ટકા વ્યાજ આપે છે. જો વ્યાજ વધશે તો ઇપીએફઓમાં રોકાણ વધુ આકર્ષક બનશે કારણ કે જીપીએફ, પીપીએફ, સ્પેશ્યલ ડિપોઝીટ સ્કીમ અને નેશનલ સેવિંગ સર્ટીફિકેટમાં આનાથી ઓછુ વ્યાજ મળી રહ્યુ છે. ઇપીએફઓના સેન્ટર બોર્ડ ટ્રસ્ટી અને કેન્દ્રીય શ્રમ મંત્રી બંડારૃ દતાત્રેય આવતા મહિને વ્યાજદર નક્કી કરવાનો અંતિમ નિર્ણય લેશે. સૂત્રોના જણાવ્યા પ્રમાણે ફાઇનાન્સ ઇન્વેસ્ટમેન્ટ ઓડિટ કમિટીએ ર૦૧પ-૧૬ માટે ૯ ટકા વ્યાજ આપવાની ભલામણ કરી હતી. હવે ઇપીએફઓ બોર્ડ આવતા મહિને મળશે અને નિર્ણય લેશે.